คลุกวงในไทยลีก 03/09/62
On the other side of the clouds is a bright blue sky อีกฟากหนึ่งของท้องฟ้าที่มีเมฆหม่น ย่อมเป็นฟ้าไร้ฝนที่เจิดจ้าสดใส คลุกวงในไทยลีก ประจำวันอังคารที่ 3 กันยายน 2562 ฉบับต้อนรับและให้กำลังใจ ทีมชาติไทย ช่วงรอบคัดเลือกบอลโลก,ใน โซนเอเชีย มี 40 ทีม แบ่งออกเป็น 8 กลุ่ม กลุ่มละ 5 ทีม แข่งขันแบบพบกันหมด โดยเอา ที่ 1 ของแต่ละกลุ่มเข้ารอบต่อไปโดยอัตโนมัติ 8 ทีม และ ที่ 2 ที่ดีที่สุดอีก 4 ทีม รวม 12 ทีม ก็ต้องรอลุ้นกันว่าจะมีชื่อ ไทยแลนด์ เป็นหนึ่งในนั้นด้วยหรือไม่,หลังจากร้องเพลงรอว่าใครจะมารับหน้าที่ ผู้อำนวยการทีม (ซึ่งความจริงก็คือ ผู้จัดการทีม นั่นแหละ) ปรากฏว่า มีชื่อของ ดร.พินิจสรณ์ ลือชัยขจรพันธุ์ คีย์แมนของ แพลน บี เจ้าของสัมปทานด้านการตลาดของ สมาคมกีฬาฟุตบอลไทยฯ มารับหน้าเสื่อ,ส่วนรายชื่อ ผู้ช่วยโค้ช มีพลิกโผคนเดียว โดยที่ชื่อของ ศิริศักดิ์ ยอดญาติไทย หลุดไป เดาเอาว่าที่ อากิระ นิชิโนะ บอกลาซาโยนาระกับ โค้ชโต่ย เพราะคงต้องการทีมงาน ป้ายแดง มาช่วยกันนับหนึ่งใหม่แบบพร้อมๆกัน,นี่ก็กดดันแบบเงียบๆ บรรดา ขุมกำลัง ที่บินตรงจากแดนปลาดิบ อันได้แก่ เจ ชนาธิป, อุ้ม ธีราทร และ นิว ฐิติพันธุ์ เพราะทั้งสมาคมฟุตบอลฯ และทีมงานตลอดจนกองเชียร์ไทย ต่างก็ฝากผีฝากไข้ไว้กับทั้ง 3 คน แต่ทั้งนี้ทั้งนั้นต้องอย่าลืมว่า ฟุตบอลเล่นกัน 11 คน อย่าให้อีก 8 คน รู้สึกว่าเป็นแค่ ตัวประกอบ เป็นอันขาด,ไทยเบฟ ผนึกกำลัง เชียร์ไทยใช่เลย เมื่อวันก่อน ฐาปน สิริวัฒนภักดี จัดแคมเปญเปิดตัวอย่างยิ่งใหญ่ มีทั้ง ซิโก้ เกียรติศักดิ์ เสนาเมือง, สะสม พบประเสริฐ และแม้กระทั่งรัฐมนตรีดาวซัลโว สมศักดิ์ เทพสุทิน ก็ยังเจียดเวลาควงแขนมาดาม อนงค์วรรณ ประธาน สุโขทัย เอฟซี มาร่วมงานด้วย,ก่อนจะถึง 5 กันยา วีเออาร์ ขอเชิญชวนแฟนสนุ้กเกอร์ไปให้กำลังใจนักสนุ้กเกอร์ไทยที่กำลังแข่งขันในรายการ แสงโสม 6 แดงชิงแชมป์โลก กันอยู่ ตั้งแต่ 2-7 กันยายน ที่คอนเวนชั่น ฮอลล์ เซ็นทรัล ลาดพร้าว งานนี้ สุนทร จารุมนต์ นายกจอมขยัน นั่งลุ้นนักสอยคิวไทยตัวโก่งทุกวัน,วีเออาร์,klookwongnai@gmail.com, 
On the other side of the clouds is a bright blue sky อีกฟากหนึ่งของท้องฟ้าที่มีเมฆหม่น ย่อมเป็นฟ้าไร้ฝนที่เจิดจ้าสดใส คลุกวงในไทยลีก ประจำวันอังคารที่ 3 กันยายน 2562
โซนเอเชีย,สมาคมกีฬาฟุตบอลไทยฯ,เจ ชนาธิป,อุ้ม ธีราทร,นิว ฐิติพันธุ์,คลุกวงในไทยลีก,วีเออาร์